Ζοάο Φέλιξ

Ο Ζουάο Φέλιξ (πορτογαλικά: João Félix Sequeira, γενν. στις 10 Νοεμβρίου 1999) είναι Πορτογάλος ποδοσφαιριστής, ο οποίος αγωνίζεται ως επιθετικός για την ομάδα του Σαουδικού Πρωταθλήματος, Αλ Νασρ και την εθνική ομάδα της Πορτογαλίας. Είναι γνωστός για την ταχύτητά του και την τεχνική του, και μπορεί να αγωνιστεί επίσης ως πλάγιος μέσος ή επιθετικός μέσος.

Σταδιοδρομία

Σύλλογοι
Ο Φέλιξ ξεκίνησε από τις ακαδημίες της Πόρτο πριν μετακινηθεί στην Μπενφίκα το 2015. Άρχισε πρώτα από την εφεδρική ομάδα και αργότερα, το 2018, πραγματοποίησε το ντεμπούτο του με την κύρια ομάδα. Ο Φέλιξ έλαμψε ως σκόρερ της Μπενφίκα και τη βοήθησε να κερδίσει το πρωτάθλημα στη μόνη σεζόν που αγωνίστηκε στην ομάδα, και έλαβε τα βραβεία καλύτερος νέος παίκτης της χρονιάς για τη Πριμέιρα Λίγκα και το βραβείο Χρυσό Αγόρι. Επίσης έγινε ο νεότερος παίκτης που σκόραρε χατ-τρικ στο ΟΥΕΦΑ Γιουρόπα Λιγκ, σε ηλικία 19 ετών.

Οι αποδόσεις του Φέλιξ τράβηξαν το ενδιαφέρον πολλών συλλόγων, και τελικά αποκτήθηκε από την Ατλέτικο Μαδρίτης για 126 εκατομμύρια ευρώ, γεγονός που την κατατάσει ως την ακριβότερη μεταγραφή στην ιστορία του συλλόγου, δεύτερη ακριβότερη για έφηβο και τέταρτη ακριβότερη γενικότερα όλων των εποχών. Στην ομάδα πήρε τη θέση του Αντουάν Γκριεζμάν, ο οποίος μεταγράφηκε για την Μπαρτσελόνα.

Στις 11 Ιουνίου του 2023 ο Ζοάο Φέλιξ ανανέωσε το συμβόλαιο του με την Ατλέτικο έως το καλοκαίρι του 2027 και εν συνεχεία παραχωρήθηκε δανεικός στην Τσέλσι έως το φινάλε της σεζόν.

Ο Ζοάο Φέλιξ μετά από μια αποτυχημένη σεζόν με την Τσέλσι επέστρεψε στην Ατλέτικο Μαδρίτης, αλλά παραχωρήθηκε και πάλι δανεικός αυτή τη φορά στη Μπαρτσελόνα στις 2 Σεπτεμβρίου του 2023. Σε 30 αγώνες πέτυχε επτά τέρματα, δύο εκ των οποίων κόντρα στην Ατλέτικο.

Στις 21 Αυγούστου 2024, ο Φέλιξ επέστρεψε στη Τσέλσι με επταετές συμβόλαιο έναντι 52 εκατομμυρίων ευρώ, με τον Κόνορ Γκάλαχερ να κάνει το ανάποδο ταξίδι πηγαίνοντας από τη Τσέλσι στην Ατλέτικο για 42 εκατομμύρια. Πέτυχε το πρώτο του γκολ σε νίκη 2–6 κόντρα στη Γουλβερχάμπτον Γουόντερερς.

Ο Πορτογάλος έπειτα στάλθηκε ως δανεικός στη Μίλαν στις 4 Φεβρουαρίου 2025 έως και το τέλος της σεζόν. Εν τέλη δεν πείστηκε η ιταλική ομάδα να ενεργοποιήσει την οψιόν αγοράς του.

Στις 29 Ιουλίου 2025, ενώ οι φήμες τον ήθελαν να πάει στη Μπενφίκα, ο Φέλιξ επέλεξε να πάει στην Αλ Νασρ Ριάντ της Σαουδικής Αραβίας με διετές συμβόλαιο για 30 εκατομμύρια.

Εθνική
Ο Ζοάο Φέλιξ ήταν αρχηγός των νεανικών ομάδων της Πορτογαλίας Κ-18, Κ-19 και Κ-21, και πραγματοποίησε το ντεμπούτο του με την εθνική αντρών στο Πρωτάθλημα Εθνών της ΟΥΕΦΑ το 2019, το οποίο κατέκτησε. Το 2025, ξανακερδίζει το Πρωτάθλημα Εθνών.

Παραπομπές

 Εξωτερικοί σύνδεσμοι 

Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Πορτογάλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024